|  |  |  |
| --- | --- | --- |
| Prvi.jpg | | 22. VII 2021. Број **225/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јул 2021.** |

**Рекордна просјечна плата након опорезивања у јуну - 994 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 472 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство*,699 КМ**

Просјечна мјесечна плата након опорезивања у Републици Српскојисплаћена у јуну 2021. године износила је994 КМ и највиша је до сада када се посматра просјечна плата након опорезивања по мјесецима.

Просјечна плата након опорезивања исплаћена у јуну 2021. у односу на исти мјесец претходне године номинално је већа за 3,7%, а реално за 2,3%, док је у односу на мај 2021. и номинално и реално већа за 1,3%. Просјечна мјесечна бруто плата износила је 1 544 КМ.

Посматрано по подручјима, у јуну 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 472 КМ, а најнижа просјечна плата након опорезивања у јуну 2021. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство*,699 КМ.

У јуну 2021. године, у односу на јун 2020, највећи номинални раст плате након опорезивања забиљежен је у подручјима *Умјетност, забава и рекреација* 16,8%, *Стручне, научне и техничке дјелатности* 10,5% и *Производња и снабдијевање електричном енергијом, гасом, паром и климатизација* 10,4%.

У истом периоду смањење плате након опорезивања, у номиналном износу, забиљежено је једино у подручју *Пословање некретнинама* 1,0%.

KM



Графикон 1. Просјечнe платe након опорезивања по мјесецима

**Мјесечна инфлација у јуну 2021. године 0,0%**

**Годишња инфлација (VI 2021/VI 2020) 1,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јуну 2021. године у односу на претходни мјесец у просјеку су остале непромијењене, док су у односу на исти мјесец претходне године у просјеку више за 1,4%.

Од 12 главних одјељака производа и услуга, више цијене на годишњем нивоу забиљежене су у осам, ниже цијене у три, док су цијене у једном одјељку остале непромијењене.

Највећи годишњи раст цијена у јуну 2021. године, забиљежен је у одјељку *Превоз* 8,5%, због виших цијена у групи Горива и мазива од 15,6%, затим уодјељку *Алкохолна пића и дуван* 1,6%, усљед виших цијена у групи Дуван од 2,1%, потом у одјељку *Храна и безалкохолна пића* 1,5%, због повећања у групи Уља и масноће од 23,2%, затим у одјељку *Намјештај и покућство* 0,9%, због виших цијена у групама Мали алати за домаћинство од 2,0% и Намјештај и комади намјештаја од 1,8%.

Повећање од 0,7% забиљежено је у одјељку *Рекреација и култура* због виших цијена у групама Новине и часописи од 4,6% и Услуге рекреације и спорта од 4,2%, док је повећање од 0,4% забиљежено у одјељку *Ресторани и хотели*, усљед виших цијена у групи Услуге у ресторанима и кафићима од 0,5%. Више цијене од 0,3% забиљежене су у одјељку *Становање,* усљед повећања у групи Течна горива од 25,3%, и у одјељку *Остала добра и услуге* због виших цијена у групи Остале услуге од 2,0%.

У одјељку *Здравство* цијене су у просјеку остале непромијењене.

Највећи пад цијена на годишњем нивоу, у јуну 2021. године, забиљежен је у одјељку *Одјећа и обућа* 9,3%, усљед сезонских снижења конфекције и обуће током године, док је смањење од 0,2% забиљежено у одјељку *Комуникације,* због нижих цијена у групи Телефонска и телефакс опрема од 5,8%. Ниже цијене од 0,1% забиљежене су у одјељку *Образовање,* усљед снижења у групи Предшколско образовање од 1,4%.

Графикон 2. Мјесечна и годишња инфлација

**Календарски прилагођена индустријска производња (VI 2021/VI 2020) већа 24,7%**

**Десезонирана индустријска производња (VI 2021/V 2021) већа 3,1%**

**Календарски прилагођена** индустријска производња у Републици Српској у јуну 2021. године у поређењу са јуном 2020. године већа је за 24,7%. У истом периоду у подручју *Производњa и снабдијевањe електричном енергијом, гасом, паром и климатизацијa* остварен је раст од 37,8%, у подручју *Вађењe руда и камена* раст од 34,4% и у подручју *Прерађивачкa индустријa* раст од 14,4%.

**Десезонирана индустријска производња** у јуну 2021. године у поређењу са мајем 2021. године већа је за 3,1%. У истом периоду у подручју *Вађењe руда и камена* забиљежен је раст од 9,1% и у подручју *Прерађивачкa индустрија* раст од 4,4%, док је у подручју *Производњa и снабдијевањe електричном енергијом, гасом, паром и климатизацијa* забиљежен пад од 5,8%.

Индустријска производња у периоду јануар – јун 2021. године у односу на исти период 2020. године биљежи раст од 17,0%

Графикон 3. Индекси индустријске производње, јун 2017 – јун 2021. (∅2015=100)

**Број запослених у индустрији (VI 2021/V 2021) већи за 0,6%**

**Број запослених у индустрији** у јуну 2021. године у односу на мај 2021. године већи је за 0,6%, у односу на исти мјесец прошле године мањи је за 0,8% и у односу на просјечан мјесечни број запослених у 2020. години мањи је за 1,0%.

Број запослених у индустрији у периоду јануар – јун 2021. године, у односу на исти период прошле године мањи је за 2,4%. У истом периоду у подручју *Вађење руда и камена* забиљежен је пад од 0,6%, у подручју *Прерађивачка индустрија* пад од 1,1% и у подручју *Производња и снабдијевање електричном енергијом, гасом, паром и климатизација* забиљежен падод 11,4%.

**Извоз (I-VI 2021/I-VI 2020) порастао за 28,0%, а увоз за 20,0%**

**Рекордан мјесечни извоз у јуну**

У периоду јануар - јун 2021. године остварен је извоз у вриједности од двије милијарде и 34 милиона КМ, што је за 28,0% више него у периоду јануар - јун 2020. године, те увоз у вриједности од двије милијарде и 532 милиона КМ, што је за 20,0% више него у периоду јануар - јун 2020, док је проценат покривености увоза извозом износио 80,3%.

У јуну 2021. године остварен је извоз у вриједности од 392 милиона КМ, што је за 35,5% више него у истом мјесецу 2020. године, те увоз у вриједности од 484 милиона КМ што је за 24,9% више него у јуну 2020. године.

Треба истаћи да је вриједност извоза Републике Српске у јуну 2021. године (392 милиона КМ) била највиша икада када се посматра извоз по мјесецима, што је други пут ове године, након што је у марту постављен рекорд са извозом од 374 милиона КМ.

У погледу географске дистрибуције робне размјене Републикe Српскe са иностранством, у периоду јануар - јун 2021. године, највише се извозило у Хрватску и то у вриједности од 314 милиона КМ, односно 15,5% и у Италију 300 милиона КМ, односно 14,7% од укупно оствареног извоза. У истом периоду, највише се увозило из Србије и то у вриједности од 468 милионa КМ, односно 18,5% и из Италије, у вриједности од 379 милиона КМ, односно 15,0% од укупно оствареног увоза.

Посматрано по групама производа, у периоду јануар - јун 2021. године, највеће учешће у извозу остварује електрична енергија са 173 милиона КМ, што износи 8,5% од укупног извоза, док највеће учешће у увозу остварују нафтна уља са укупном вриједношћу од 108 милиона КМ, што износи 4,3% од укупног увоза.

хиљ. КМ

2021

2020

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Радосав Савановић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |